Tonava-komissio

Tonava-komissio on kansainvälinen järjestö, jonka tehtävänä on hallinnoida ja kehittää Tonavan vesiliikennettä. Komissio on perustettu Belgradissa vuonna 1948, ja vuodesta 1954 sen päämaja on ollut Budapestissa. Komission jäsenmaat ovat joen alkulähteeltä suistoon Saksa, Itävalta, Slovakia, Unkari, Kroatia, Serbia, Romania, Bulgaria, Moldova ja Ukraina. Venäjä erotettiin komissiosta vuonna 2024.Ukrainska Pravda, News: Russia officially banished from Danube Commission 

Komissio huolehtii siitä, että kaupallinen liikenne Tonavalla on sopusoinnussa sen jäsenmaiden etujen ja oikeuksien kanssa. Se pyrkii yhtenäistämään Tonavan liikennöintijärjestelmää, kuten säännöksiä, dokumentteja ja niiden tunnustamista, ja kehittämään liikenteen olosuhteita ja turvallisuutta. Komissio on mukana luomassa yhtenäistä järjestelmää koko Euroopan sisävesiliikenteseen.

Katso myös
 Euroopan sisävesiliikenteen säännöstö

Lähteet

Luokka:Liikennehallinto
Luokka:Tonavan vesistö
Luokka:Vesiliikenne
Luokka:Komissiot